text: মোজাফফর হোসেন (১৯৩৬ - ২০১০) ছিলেন নিভৃতচারী এক দার্শনিক ও লেখক।
  
  জীবন
  মোজাফফর হোসেন ১৯৩৬ সালে ফরিদপুর জেলার ভাঙ্গা থানার সারসাকান্দি গ্রামে জন্মগ্রহণ করেন। রাজশাহী বিশ্ববিদ্যালয় থেকে ১৯৬১ সালে দর্শনে এম.এ ডিগ্রী প্রাপ্তির পরই অধ্যাপনা জীবন শুরু করেন। এককালের সুরেন্দ্রনাথ কলেজ (বর্তমানে দিনাজপুর কলেজ), যেখানে তিনি ছাত্রও ছিলেন, থেকেই পেশাগত জীবনের শুরু। তারপর বিভিন্ন সময়ে বিভিন্ন কলেজে যুক্তিবিদ্যা ও দর্শনের বিভাগীয় প্রধান এবং অধ্যক্ষ পদে দায়িত্বরত ছিলেন। সর্বশেষে ঢাকাস্থ জগন্নাথ বিশ্ববিদ্যালয় কলেজের দর্শন বিভাগীয় চেয়ারম্যান হিসেবে অবসর গ্রহণ করেন।
  ২০১০ সালের ৭ ডিসেম্বর অধ্যাপক মোজাফফর হোসেন মারা যান।
  
  সাংগঠনিক কর্মকাণ্ড
   বিজ্ঞান চেতনা পরিষদ
   বাংলাদেশ লিটারারি সোসাইটি (বিএলআরসি)
   সুরধুনি
  
  গ্রন্থতালিকা
  
  প্রবন্ধ/গবেষণা
  
  গ্রিক দর্শনের রূপরেখা (২০০৭) 
   আরও কয়েকজন সক্রেটিস (১৯০৮)
   পাতা উল্টাই (২০১০)
  
  অনুবাদ (ইংরেজি থেকে বাংলা)
  
   জর্জ টমসনের মার্কসবাদ ও কবিতা (১৯৬৮) 
   আলফ্রেড গিয়োমের ইসলাম (১৯৭০) 
   টমাস হার্ডির দ্য মেয়র অব ক্যাস্টারব্রিজ (২০০৩)।
  
  অনুবাদ (বাংলা থেকে ইংরেজি)
   Kazi Nazrul Islam: Speeches (২০০৫, সুব্রত কুমার দাসের সাথে)
   Parobaas (২০০৯, সুব্রত কুমার দাসের সাথে)
  
  অগ্রন্থিত মোজাফফর হোসেন
  মোজাফফর হোসেনের প্রথম মৃত্যুবার্ষিকীতে ২০১১ সালে প্রকাশিত হয় 'অগ্রন্থিত মোজাফফর হোসেন'। লেখক ও গবেষক সুব্রত কুমার দাস সম্পাদিত এ গ্রন্থে পত্র-পত্রিকায় প্রকাশিত বা অপ্রকাশিত মোজাফফর হোসেনের গ্রন্থভুক্ত নয় এমন সকল রচনাকে অন্তর্ভুক্ত করা হয়।
  
  তথ্যসূত্র 
  
  বিষয়শ্রেণী:বাংলাদেশী লেখকদের তালিকা
  বিষয়শ্রেণী:বাংলাদেশী গবেষক
  বিষয়শ্রেণী:বাঙালি লেখক
  বিষয়শ্রেণী:ফরিদপুর জেলার ব্যক্তি
  বিষয়শ্রেণী:বাঙালি ব্যক্তি
title: মোজাফফর হোসেন (লেখক)